**GHID PENTRU ELABORAREA PROPUNERILOR DE GRANT**

**Democrație în Parteneriatul Estic (DEAP)**

**DESPRE NOI**

**ERIM (Equal Rights and Independent Media)** este oorganizație non-profit cu sediul în Lyon, Franța. ERIM ofera proiecte inovatoare pentru a promova drepturile omului și pentru a consolida mass-media independentă și societatea civilă. Abordarea ERIM pune accent pe parteneriate cu organizațiile locale pentru a aduce schimbări prin sesiuni de formare, parteneriate, educație, cercetare și subgranturi.

Mai multe informații despre ERIM, misiunea, viziunea, scopul și echipa sa pot fi găsite [aici.](https://erim.ngo/fr/)

**„Democrație în Parteneriatul Estic”, DEAP** este un proiect de 36 de luni, lansat în aprilie 2024, finanțat de Uniunea Europeană și coordonat de ERIM. Proiectul își propune să promoveze societăți incluzive, rezistente și democratice în Regiunea Parteneriatului Estic prin consolidarea capacităților societăților civile, in special cele din regiuni , susținând cercetarea și analiza politicilor și organizând evenimente culturale și de networking pentru a promova activitatea actorilor in domeniul protectiei drepturilor omului.

**CONȚINUTUL DOCUMENTULUI**

1. Oportunități de grant oferite de ERIM în cadrul proiectului DEAP (obiectivul general al suportului oferit și prioritățile, valoarea și condițiile de utilizare a fondurilor)

2. Informatii despre grupurile țintă ale proiectului și cine poate participa la concursurile de granturi ale proiectului

3. Procedura de depunere a propunerilor de proiecte

4. Procedura de evaluare a cererilor, stabilirea câștigătorilor concursului. Informarea participanților cu privire la rezultatele competiției.

5. Consilierea potențialilor beneficiari de granturi

6. Procedura de acordare a finanțării

7. Cheltuieli admisibile în cadrul proiectelor

**1. Despre oportunitățile de grant în cadrul proiectului DEAP**

**Aplicațiile de grant**

Apelul este deschis actorilor media independenți și organizațiilor societății civile active în Republica Moldova. Intenționăm să acordăm **2 granturi pentru dezvoltarea capacităților** de până la **17.000 EUR per grant**. OSC-urile care aplică la apel vor trebui să își descrie structura, nevoile și planurile strategice pentru următorii 2 ani. OSC-urile vor fi selectate pe baza criteriilor detaliate în apel.

**Evaluarea capacităţii organizaţionale (OCA)**

Fiecare organizație selectată va beneficia pe lângă grant, de un consultant extern care va oferi o Evaluare a Capacității Organizaționale completă, precum și mentorat și consiliere pentru implementarea Grantului pentru Dezvoltarea Capacității. Este planificat ca acest expert va petrece două sau trei zile la sediul fiecarei organizații selectate Expertul va intervieva membrii personalului, va trimite chestionare și va efectua observarea directă a procedurilor și structurii interne. În urma evaluării OCA, expertul va elabora un raport și va lucra cu fiecare organizație pentru a stabili un plan de dezvoltare a capacităților. Acest plan va fi actualizat în cadrul fiecărei întâlniri de evaluare.

**Planuri de dezvoltare a capacităților**

Odată ce OSC-urile și-au aprobat planul de dezvoltare a capacității, vor primi un grant pentru a-l implementa, ceea ce înseamnă că vor lucra cu experți în unul sau mai multe dintre cele 7 domenii specifice de dezvoltare a capacității evidențiate în planul de dezvoltare a capacităților. Planul trebuie să aibă obiective, activități, ținte, etape și alocarea resurselor. OSC-urile vizate vor informa ERIM cu privire la preselecția (examinarea CV-ului lor, de exemplu) experților, iar ERIM va acorda aprobarea finală. ERIM poate propune formatori din baza noastră de date internă în cazul în care OSC-urile se confruntă cu probleme în identificare a experților corespunzători.

Fiecare OSC va avea un buget alocat de maximum 17.000 EUR pentru implementarea planului de dezvoltare a capacității, iar bugetul va fi elaborat în cooperare cu expertul în dezvoltarea capacității.

**Activități de dezvoltare a capacităților**

Pentru implementarea planului, activitatile de dezvolatre a capacitratilor pot lua mai multe forme, de exemplu: ateliere de lucru, mentorat pe termen lung, suport tehnic (de exemplu, sprijin pentru dezvoltarea unui software), suport juridic pentru dezvoltarea politicilor interne și a regulamentelor etc. Tipurile de dezvoltare a capacității pot include digitalizare și securitate digitală , management de proiect, strângere de fonduri , conducere și guvernare , finanțe și administrare, planificare strategică, sprijin psihosocial și anti-burnout, instruire și mentorat în tehnicile de advocacy, informarea media pentru a lupta împotriva dezinformarii.

Beneficiarii trebuie să furnizeze rapoarte financiare și narative intermediare și finale care evidențiază rezultatele și realizările.

**Schimb de practici**

Odată ce beneficiarii au fost selectați și contractați, vom organiza o întâlnire comună pentru a discuta modalitățile de contractare, implementare și raportare.

De asemenea, intenționăm să acordăm si granturi similare de dezvoltăre de capacitate în alte țări ale Parteneriatului Estic. Beneficiarii vor fi invitați la trei întâlniri de networking organizate pe parcursul celor 3 ani de proiect, în diferite țări ale Parteneriatului Estic. În timpul acestor evenimente, aceștia vor putea face schimb cu omologii lor despre proiectele lor de dezvoltare a capacităților, provocări, lecții învățate și succese!

**2. Despre grupurile țintă ale proiectului și despre eligibilitatea de aplicare a la concursurile de granturi ale proiectului**

**Organizațiile societății civile (OSC)** din țările parteneriatelor estice, inclusiv:

* organizatii neguvernamentale
* organizații ale societății civile (din domeniul drepturile femeilor și tinerilor, drepturile LGBTIQ+, drepturile minorităților, etc)
* mass-media independentă fără influență guvernamentală sau corporativă/politică
* organizatii/ grupuri comunitare, inclusiv inițiative neînregistrate (de exemplu , organizații de voluntari , grupuri de tineri, inițiative ale activistilor)
* intreprinderi sociale ale căror activități promovează abilitarea socială
* organizatii culturale
* artiștilor
* mediul academic

Apelul este deschis actorilor media independenți și organizațiilor societății civile .

**Se va acorda preferință**organizațiilor din afara Chișinăului din cauza diferențelor economice și sociale dintre capitală și restul țării. Ne propunem să sprijinim mass media independenta și organizațiile societății civile active în domeniul drepturilor omului, LGBTQI+, drepturilor femeilor, tinerilor, egalitatii de gen; lucreaza cu grupuri vulnerabile, etc. De asemenea, încurajăm aplicațiile de la OSC-ri și mass-media care lucrează în domeniile securității digitale, informații și comunicare, mass-media și igiena informațională.

**Se va acorda prioritate aplicațiilor din partea organizațiilor care nu au primit support** în cadrul altor proiecte de la ERIM.

Aplicațiile din partea organizațiilor politice sau religioase nu vor fi luate în considerare.

**3. Procedura de depunere a propunerilor de proiecte**

* Un potențial beneficiar care se incadreaza unui sau mai multor criterii indicate mai sus va completa si va expedia un formular de aplicare
* Vă reamintim că pentru elaborarea bugetului puteți utiliza modelul oferit de ERIM, sau puteți adăuga al dvs. în format EXCEL

Solicitanții trebuie să trimită formularul de aplicare completat în limba romana/ rusa sau engleză la **deap.team@protonmail.com.**

Vă rugăm să precizați în subiectul „DEAP - Dezvoltarea capacităților pentru Moldova”. Aplicațiile trebuie depuse în format word, bugetul și autoevaluarea în excel. Dacă este posibil, vă rugăm să furnizați o versiune în limba engleză a aplicației dvs. în plus față de cea originală, Google Translate este o metodă acceptabilă de traducere.

Formularul de aplicare este disponibil [aici.](https://drive.google.com/drive/folders/1m8GMldKZ4q9gp6CEYHALkhjtZDPqfuQJ?usp=sharing)

* Cererile de participare la prima rundă de selecție trebuie depuse online până la **ora locală 18:00, (Ora Europei de Est – EET), 09 noiembrie 2024** .
* Aplicațiile trimise prin rețelele sociale, Facebook sau altele, nu vor fi luate în considerare.
* Înainte de a trimite formularele de cerere, este necesar să vă asigurați că toate fișierele atașate sunt deschise fără deformarea textelor. Dacă fișierele primite nu pot fi deschise, aplicația nu va fi considerată spre evaluare.

**4. Procedura de evaluare a aplicatiilor, determinarea câștigătorilor și informarea participanților cu privire la rezultatele concursului**

* La primirea aplicatiilor de catre ERIM, expeditorul va fi anunțat prin e-mail despre receptionarea dosarului și înregistrarea la apel.
* Din punct de vedere organizatoric , evaluarea cererilor de grant și determinarea rezultatelor cuprinde mai multe etape consecutive:
* Verificarea conformității cu cerințele tehnice ale competiției (inclusiv criteriile minime de eligibilitate, prioritatea de bază etc.)
* Evaluarea calității aplicatiilor de către membrii Comitetului de Selecție
* Aplicațiile sunt selectate pe baza recomandărilor Comitetului de Selecție
* Vă vom informa cu privire la rezultatele competiției prin e-mail pina la data de **30 noiembrie 2024.**
* În cazul selectiei, veți fi anunțat prin e-mail. După ce veți efectua evaluarea capacităților organizaționale cu expertul nostru OCA, vom începe elaborarea acordului de grant.
* Procesul de contractare va avea loc în perioada **noiembrie - decembrie 2024** .

**5. Consultarea potențialilor beneficiari de granturi**

Dacă aveți întrebări sau clarificări suplimentare, vă rugăm să vă înregistrați la sesiunea noastră de **întrebări și răspunsuri** care va avea loc pe **1 noiembrie 2024**. Pentru a participa, vă rugăm să vă înregistrați prin acest [LINK](https://docs.google.com/forms/d/13R7S1xJqombZzNFl-g61pCeq15PvK3iyEluPRm-8QuM/edit) și să trimiteți întrebările dumneavoastră.

**6. Contractare și raportare**

* După coordonarea planurilor de lucru ale proiectelor cu potențiali beneficiari de grant, ținând cont de eventualele comentarii ale Comitetului de Selectiei, persoana responsabilă a organizației dvs. și ERIM vor încheia un acord de grant.
* Granturile vor fi acordate în trei sau mai multe tranșe. Condițiile de acordare a tranșelor vor fi discutate cu potențialii beneficiari în timpul încheierii acordului.
* Pe perioada grantului și după finalizarea acestuia, echipa ERIM va monitoriza activitățile desfășurate de către beneficiar.
* După finalizarea proiectului, veti expedia un raport narativ și un raport financiar. Vă vom prezenta în detaliu regulile de raportare la semnarea acordului de grant.

**7. Cheltuieli admisibile în cadrul proiectelor**

Toate costurile incluse în buget trebuie să fie justificare corespunzator.

* Onorari și călătorii pentru experți/consultanți/facilitatori
* Costuri logistice pentru traininguri, sesiuni de planificare strategica (deplasare, cazare, masa)
* Cursuri de formare și asistență tehnică bazate pe nevoi organizaționale cum ar fi, dar fără a se limita la, dezvoltarea și guvernarea consiliului de administrație, relații publice, planificare strategică, management financiar, sisteme de voluntariat, advocacy și comunicare, securitate digitală etc.
* Software , un serviciu de tehnologie informațională (IT).
* Costuri de comunicare și marketing: design, copywriting, video și fotografie, produse de branding, promovare pe rețelele sociale etc.
* Cheltuieli administrative aferente activitatii: plati catre angajatii care implementeaza proiectul, comisioane bancare
* Alte costuri legate direct de implementarea proiectului

Ce cheltuieli nu sunt acoperite de grant?

* Costuri de baza: salariile angajaților care nu sunt direct implicați în implementarea proiectului, închirierea spațiilor și alte costuri de funcționare ale organizației
* Activități directe implementate de obicei de organizație
* Costuri acoperite de alte granturi sau programe
* Procurari de bunuri, lucrări și servicii neprecizate în buget
* Cheltuieli pentru pregătirea unei cereri de grant
* Cheltuieli efectuate înainte de începerea implementării proiectului
* Alte costuri care nu sunt legate de implementarea proiectului
* Creanţe